Mu kuma kia toma kwa wutama ye yandana kwa kwingi, mambu mpe ma tombok'e lutangu muna mavata; nzonza mia kota mu kuma kia mfwilu; ye mambu ma yindoki. Wantu yantik'e tinana ye vambul e vumu ye ma vata nkutu. Mpambani zozo za yantik'e kotesa nkumbu za yi mvila mvila ya mpa ya tuka mu mvila za tuk'e mu kongo dia Ntotela. E mpambani ye kun'a tuka mu tin'e mambu; ya toma sobanesa nkumbu za mvila yovo ngenda za makanda mu mbalukilu a ndinga mu konso zunga e nkumbu a luvila mpe ya sobanga. E luvila lu mosi lu lenda wutana ye vambuka mu mvila za yingi zi ki swaswanesenanga muna tini ki mosi kia nkumbu. Nze yi wau, kuna kwa tukwa, e Ntumb'a mvemba ye Nkozo a mvemba luvila lu mosi Iwa kele, kansi muna kuma kia mambu, za ye fwilwa; wau se mvila zole za vambana. Kansi muna mambu ka ma mbumb' a nzo ko, ku mosi se ma tadilwanga muna zina dia sia vo wonsono esi Kimvemba. Kadi Nkozo wa Mvemba 0 Ntumba mpe wa Mvemba yi kuma vo muna ntangu yina, a telelwanga vo esi kimvemba. ngelelo mpasi yela